જો કે આપણે કંઈ વધારે આદાબ અને અખ્લાકથી માહિતગાર નથી. અઈમ્માએ મઅસુમીન (અ.મુ.સ.)એ પોતાના કરમ થકી આપણી આ મુશ્કેલી પણ આસાન કરી દીધી છે. તેમણે ઈમામે ઝમાના (અ.સ.)ની પવિત્ર બારગાહમાં મુશ્કેલીઓ અને મસઅલાઓ રજુ કરવા માટે આપણને ‘અરીઝા’ની તઅલીમ આપી છે. ‘અરીઝા’માં સંપૂર્ણ અરજી તેમણે લખી આપી છે અને નીચે આપણી હાજતો લખવા માટે જગ્યા ખાલી રાખી છે. આ રીતે આપણે ‘અરીઝા’ વડે આપણા મસઅલાઓ આપણા ઈમામ (અ.સ.)ની ખિદમતમાં રજુ કરી શકીએ છીએ. આ ‘અરીઝા’ ફકત પંદરમી શાબાનથી મખ્સુસ નથી. પરંતુ વર્ષ દરમ્યાન ગમે ત્યારે ઈમામ (અ.સ.)ની પવિત્ર ખિદમતમાં ‘અરીઝા’ લખી શકાય છે.